Document ID: 32014R0531

KOMISJONI DELEGEERITUD MÄÄRUS (EL) nr 531/2014,
12. märts 2014,
millega muudetakse Euroopa Parlamendi ja nõukogu määruse (EL) nr 211/2011 (kodanikualgatuse kohta) I lisa
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 16. veebruari 2011. aasta määrust (EL) nr 211/2011 kodanikualgatuse kohta, (1) eriti selle artikli 7 lõiget 3,
ning arvestades järgmist:
(1)
Määruse (EL) nr 211/2011 artikli 7 lõikes 2 on sätestatud, et vähemalt ühest neljandikust liikmesriikidest pärinevate ja kodanikualgatusele allakirjutanute arv peaks vastama igast liikmesriigist valitud Euroopa Parlamendi liikmete arvule, mis on korrutatud kordajaga 750. Kõnealused miinimumarvud on esitatud määruse I lisas.
(2)
28. juunil 2013 võttis Euroopa Ülemkogu vastu Euroopa Ülemkogu otsuse 2013/312/EL Euroopa Parlamendi koosseisu kindlaksmääramise kohta (2). Otsus jõustus 30. juunil 2013 ja sellega kehtestatakse Euroopa Parlamendi 2014.-2019. aastaks valitava koosseisu igast liikmesriigist valitud liikmete arv. Euroopa Parlamendi 2014.-2019. aastaks valitav koosseis alustab tööd 1. juulil 2014.
(3)
Määruse (EL) nr 211/2011 I lisa tuleks vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määruse (EL) nr 211/2011 I lisa asendatakse käesoleva määruse lisaga.
Artikkel 2
Käesolev määrus jõustub kahekümnendal päeval pärast selle avaldamist Euroopa Ühenduste Teatajas.
Seda kohaldatakse alates 1. juulist 2014.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 12. märts 2014

Labels: 10
15